ગાંધીનગર, 10 સપ્ટેમ્બર : પંજાબના મુખ્‍યમંત્રી પ્રકાશસિંહ બાદલ સમક્ષ કચ્‍છમાં વસેલા પંજાબી ખેડૂતોએ મહાત્‍મા મંદિરમાં બેઠક યોજીને કચ્‍છમાં શાંતિ, ભાઇચારા અને મહોબતના સુમેળપૂર્ણ વાતાવરણમાં રહીને ગુજરાતના વિકાસમાં ભાગીદાર બની રહેલા પંજાબી ખેડૂતોએ ગુજરાત સરકારના સંપૂર્ણ સહયોગની પ્રશંસા કરી હતી અને કચ્‍છના પંજાબી ખેડૂતોના બહાને રાજ્‍ય સરકારને તથા નરેન્‍દ્ર મોદીને બદનામ કરવા માટે રાજકીય ઇરાદાપૂર્વક અપપ્રચાર થયો છે તેને વખોડી કાઢયો હતો.